

**REPUBLIKA HRVATSKA**

**VARAŽDINSKA ŽUPANIJA**

**OPĆINA VIDOVEC**

**OPĆINSKO VIJEĆE**

KLASA: 024-01/25-03/01

URBROJ: 2186-10-01/1-25-06

Vidovec, 23. lipnja 2025.

 Na temelju članka 31. stavka 2. i članka 31.a Zakona o lokalnoj i područnoj (regionalnoj) samoupravi („Narodne novine“ broj: 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17, 98/19 i 144/20) te članaka 31. i 37. Statuta Općine Vidovec (“Službeni vjesnik Varaždinske županije“ broj: 20/21), Općinsko vijeće Općine Vidovec na 2. sjednici održanoj dana 23. lipnja 2025. godine, donosi

**O D L U K U**

**o visini naknade članovima** **Općinskog vijeća**

**Općine Vidovec** **te članovima radnih tijela Općinskog vijeća**

**Općine Vidovec**

**Članak 1.**

Ovom Odlukom određuje se visina naknade za rad:

* članova Općinskog vijeća Općine Vidovec,
* članova radnih tijela Općinskog vijeća Općine Vidovec (stalna i povremena radna tijela te druga stalna i povremena radna tijela koje Općinsko vijeće Općine Vidovec može osnovati u skladu sa Statutom).

**Članak 2.**

Izrazi u ovoj Odluci koji imaju rodno značenje odnose se jednako na muški i ženski rod.

 **Članak 3.**

Član Općinskog vijeća Općine Vidovec ima pravo na naknadu za rad u Općinskom vijeću Općine Vidovec u neto iznosu od 66,00 EUR za svaku sjednicu Općinskog vijeća na kojoj je nazočan.

Član radnog tijela Općinskog vijeća Općine Vidovec ima pravo na naknadu za rad u radnom tijelu Općinskog vijeća Općine Vidovec u neto iznosu od 50,00 EUR za svaku sjednicu radnog tijela na kojoj je nazočan.

Iznimno, ako se sjednica radnog tijela Općinskog vijeća Općine Vidovec održava na dan održavanja sjednice Općinskog vijeća, član Općinskog vijeća Općine Vidovec nema pravo na naknadu za tu sjednicu radnog tijela.

Naknada iz ovoga članka pripada članu Općinskog vijeća odnosno članu radnog tijela koji bude nazočan na sjednici, bez obzira da li je bio nazočan samo dijelu sjednice ili cijeloj sjednici.

 **Članak 4.**

Iznos naknade iz prethodnog članka ove Odluke isplaćuje se također u slučaju ako se sjednica Općinskog vijeća Općine Vidovec te sjednica radnog tijela Općinskog vijeća Općine Vidovec održava elektroničkim putem.

**Članak 5.**

Naknada iz članka 3. ove Odluke isplaćuje se na žiro račun korisnika naknade u pravilu tromjesečno.

**Članak 6.**

Predsjednik, potpredsjednici Općinskog vijeća, članovi Općinskog vijeća te članovi radnih tijela koji su upućeni na putovanje u zemlji ili inozemstvu radi obavljanja poslova za Općinu Vidovec i njezinih tijela imaju pravo na:

- naknadu prijevoznih troškova na službenom putovanju u visini stvarnih izdataka,

- naknadu troškova noćenja na službenom putovanju u visini stvarnih troškova,

- naknadu za korištenje privatnog automobila u službene svrhe u maksimalno neoporezivom iznosu sukladno odredbama Pravilnika o porezu na dohodak

- dnevnicu u zemlji i inozemstvu za službeno putovanje, u visini neoporezivog iznosa, sukladno odredbama važećeg Pravilnika o porezu na dohodak,

- ostale troškove vezane za službeni put.

Putni nalog za službeno putovanje izdaje općinski načelnik ili pročelnik Jedinstvenog upravnog odjela Općine Vidovec.

Ukoliko su predsjednik, potpredsjednici, članovi Općinskog vijeća te članovi radnih tijela upućeni na putovanje radi obavljanja poslova za Općinu Vidovec i njezinih tijela koje je udaljeno manje od 30 km te u navedenu svrhu koriste privatno vozilo, imaju pravo na naknadu troškova za korištenje privatnog vozila u službene svrhe u maksimalno neoporezivom iznosu sukladno odredbama Pravilnika o porezu na dohodak te ostalih troškova vezanih uz putovanje (cestarina, parkirna karta i sl.)

 **Članak 7.**

Naknada za rad članova Općinskog vijeća Općine Vidovec i radnih tijela Općinskog vijeća Općine Vidovec utvrđena u članku 3. ove Odluke isplatiti će se za sjednice koje će se održati u novom mandatu 2025. do 2029. godine.

 **Članak 8.**

Stupanjem na snagu ove Odluke prestaje važiti Odluka o visini naknade članovima Općinskog vijeća Općine Vidovec te članovima radnih tijela Općinskog vijeća Općine Vidovec („Službeni vjesnik Varaždinske županije“ broj 92/24).

**Članak 9.**

Ova Odluka stupa na snagu osmog dana od dana objave u „Službenom vjesniku Varaždinske županije“.

OPĆINSKO VIJEĆE OPĆINE VIDOVEC

 PREDSJEDNICA

 Ljubica Hosni